**Väikehanke "E-ITS auditi tellimine" pakkumuse kutse**

Tarbijakaitse ja Tehnilise Järelevalve Amet (edaspidi nimetatud kui Hankija/TTJA) palub esitada pakkumus vastavalt kutses sisalduvatele tingimustele.

**TTJA E-ITS auditeerimistsükli auditeerimisteenuse hankimine**

**Eelarve:** 25 000.- EUR (ilma käibemaksuta)

1. **Pakkumuse vormistamine ja esitamine**
	1. Pakkumuses peab olema esitatud indikatiivne ajakava tervikliku auditeerimistsükli läbiviimiseks, sh eelaudit, põhiaudit ja kaks vaheauditit vastavalt TTJA äriprotsessidele. Täpsemad nõuded auditeerimistsüklile on sätestatud Lisas 1 – tehniline kirjeldus.
	2. Pakkumuse maksumus tuleb esitada ilma käibemaksuta järgnevalt:
		1. kogu auditi maksumus, milles on eraldi välja toodud maksumused etappide kaupa (eelaudit, põhiaudit ja vaheauditid);
		2. järelauditi tunnihinna maksumus.
	3. Hankija aktsepteerib elektrooniliselt esitatavate pakkumuse dokumentide osas kõiki üldlevinud dokumendi formaate, nagu .pdf (Portable Document Format), .rtf (RichTextFormat), .odt (Open Office) ning ka MS Office formaate.
	4. Eelkirjeldatud nõuetele mittevastavaid, sh hilinenult esitatud pakkumusi arvesse ei võeta.
	5. Alternatiivsed pakkumused ei ole lubatud.
	6. Pakkuja kannab kõik pakkumuse ettevalmistamisega ning esitamisega seotud kulud.
	7. Hankija koostab pakkumuste hindamise kohta protokolli.
	8. Hankija ei rakenda hankelepingu sõlmimisel ooteaega.
2. **Hankelepingu tingimused**
	1. Auditeerimistsükkel on 36 kuud alates lepingu jõustumisest.
	2. Täpsemad lepingu tingimused sisalduvad hankelepingu projektis (Lisa 2).
3. **Pakkumuste hindamine ja pakkumuse edukaks tunnistamine**
	1. Pakkumuste hindamise kriteeriumideks on auditeerimistsükli kogumaksumus 80% ja järelauditi tunnihinna maksumus 20%.
	2. Madalaima kogumaksumusega pakkumusele omistatakse maksimaalsed 80väärtuspunkti. Teistele pakkumustele omistatakse väärtuspunktid vastavalt valemile:

*"80" - ("pakkumuse väärtus" - madalaim väärtus") / "suurim väärtus" \* "80".*

* 1. Madalaima järelauditi tunnihinna maksumusega pakkumusele omistatakse maksimaalsed 20 väärtuspunkti. Teistele pakkumustele omistatakse väärtuspunktid vastavalt valemile:

*"20" - ("pakkumuse väärtus" - madalaim väärtus") / "suurim väärtus" \* "20".*

* 1. Punktides 3.2-3.3 saavutatud punktisummad summeeritakse ja hankija tunnistab edukaks eeltoodud kriteeriumide alusel enim väärtuspunkte kokku kogunud pakkumuse. Hindamistäpsus on kaks kohta pärast koma.
	2. Juhul, kui kaks või enam pakkumust on võrdsete punktisummadega, selgitatakse edukas pakkumus välja liisuheitmise teel. Liisuheitmise korra määrab hankija. Võrdväärse pakkumuse esitanud pakkujatel on õigus viibida liisuheitmise juures. Liisuheitmise korrast, ajast ja kohast teavitab hankija pakkujaid e-maili teel pakkuja poolt esitatud kontaktandmetel.

**Pakkumuse esitamisega kinnitab pakkuja, et ta:**

* nõustub kõikide pakkumuse kutses esitatud tingimustega, sh hankelepingu projektis sätestatud lepingu tingimustega;
* pakkumus on jõus vähemalt 30 päeva pakkumuste esitamise tähtpäevast arvates.

Hankija kontaktisik, kes jagab selgitusi hankega seotud küsimustes, on Mariko Männa, mariko.manna@ttja.ee, 6672024. Hankijal ei ole kohustust vastata hankega seotud küsimustele, mis on esitatud hiljem kui 2 tööpäeva enne pakkumuste esitamise tähtaja saabumist.

**Pakkumuse palume esitada hiljemalt 11. oktoobril 2024 kl 16.00 e-posti aadressile mariko.manna@ttja.ee.**

TTJA jätab endale õiguse lükata tagasi kõik esitatud pakkumused sõltumata põhjus(t)est.

Vaidlustuse esitamisele riigihankes, mille eeldatav maksumus on väiksem kui RHS § 14 lõikes 1 sätestatud lihthanke piirmäär, kohaldatakse lihthankemenetluses vaidlustuse esitamisele sätestatud tähtaegu (RHS § 189 lg 41).

**Lisad**

Lisa 1 – Tehniline kirjeldus

Lisa 2 – Hankelepingu projekt